text: [{"text_idx": "#000001", "text": "Vit kunnu als ikki i\u0301mynda okkum allar ha\u0301ti\u0301\u00f0arl\u00f8turnar uttan hornorkestrini"}, {"text_idx": "#000002", "text": "I\u0301 dag seinnapartin var sto\u0301ra musikk- ella hornorkesturstevnan sett i\u0301 Eystursku\u0301lanum. Hendan afturvendandi musikkstevnan hevur vi\u0301st seg at hava alsto\u0301ran ty\u0301dning fyri a\u0301huga, i\u0301dni, samanhald og ikki minst fyri menningina av hornto\u0301nleikinum."}, {"text_idx": "#000003", "text": "Ta\u00f0 seg\u00f0i He\u00f0in Mortensen, borgarstjo\u0301ri, ta\u0301 musikkstevnan var\u00f0 sett seinnapartin."}, {"text_idx": "#000004", "text": "- Um ein hyggur aftur i\u0301 s\u00f8guna, er no\u0301gv stuttligt at lesa s\u00e6r til um hornto\u0301nleik i\u0301 F\u00f8royum. Ta\u0301 Bakar Hansen hev\u00f0i l\u00e6rt nakrar menn i\u0301 Havn at bla\u0301sa i\u0301 horn, ta\u0301 var hetta naka\u00f0 heilt ny\u0301tt \u2013 og kanska ikki so v\u00e6lumto\u0301kt. Men i\u0301 dag vita vit, at vit ikki h\u00f8vdu kunnu ver\u00f0i\u00f0 tykkum fyriuttan."}, {"text_idx": "#000005", "text": "- I\u0301 \u00f8llum f\u00f8rum kunnu vit lesa okkum til, at Tingakrossur var skelka\u00f0ur, ta\u0301 fyrstu undirj\u00f8r\u00f0isku dunini hoyrdust fra\u0301 eini vambasi\u0301\u00f0ari tuba undir ha\u0301ti\u0301\u00f0arhaldinum fyri endurreisn l\u00f8gtingsins i\u0301 1902."}, {"text_idx": "#000006", "text": "- Ti\u0301li\u0301kt h\u00f8vdu fo\u0301lk ikki hoyrt a\u0301\u00f0ur. Men Tjaldur, sum hornorkestri\u00f0 ta\u0301 kalla\u00f0ist, var komi\u00f0 fyri at ver\u00f0a."}, {"text_idx": "#000007", "text": "- Og si\u0301\u00f0an 13. februar 1903 hevur hornbla\u0301sturin veri\u00f0 ein sera sto\u0301rur partur av to\u0301nleika- og mentanarli\u0301vinum i\u0301 Havnini. Og Havnar Hornorkestur hevur ju\u0301st havt 120 a\u0301ra stovningardag."}, {"text_idx": "#000010", "text": "- Ta\u00f0 hevur ein o\u0301metaligan ty\u0301dning fyri to\u0301nleikaumhv\u00f8rvi\u00f0 og trivna\u00f0in i\u0301 by\u0301num og skapar ein sto\u0301ran a\u0301huga. Eg havi nevnt fleiri fer\u00f0ir, at vit eru v\u00e6lsigna\u00f0 vi\u00f0 trimum hornorkestrum i\u0301 by\u0301num, GHM og Frelsunarherinum og so ti\u0301 gamla Havnar Hornorkestri."}, {"text_idx": "#000011", "text": "- Og vit kunnu als ikki i\u0301mynda okkum allar ha\u0301ti\u0301\u00f0arl\u00f8turnar uttan hornorkestrini."}, {"text_idx": "#000012", "text": "- Sto\u0301ra takk til \u00f8ll orkestrini fyri lutt\u00f8ku. Eg fari at takka tykkum fyrireikarum og bera tykkum \u00f8llum eina sto\u0301ra t\u00f8kk fyri tykkara innsats og sto\u0301ra arbei\u00f0i, og sto\u0301ra takk \u00f8ll tit, sum eru komin a\u00f0rasta\u00f0ni til Havnar at luttaka."}, {"text_idx": "#000013", "text": "- Go\u0301\u00f0a musikkstevnu og hjartaliga v\u00e6lkomin til Havnar \u00f8ll somul, seg\u00f0i He\u00f0in Mortensen, borgarsjto\u0301ri, m.a., ta\u0301 hann setti stevnuna seinnapartin i\u0301 dag."}]